Bolesť počas dojčenia
Dobrýdeň,chcela by som sa opýtať či môžem na noc vypiť tablety od bolesti ak kojim.Vnoci mala prespí celú noc.Mam stiahnutý krk už týždeň, strašne bolesti.
Dobrý deň,
ďakujeme za Vašu otázku.
Počas dojčenia je možné pri bolesti a horúčke podávať krátkodobo lieky s obsahom paracetamolu (Paralen, Panadol..). Ostatné lieky od bolesti, horúčky, prípadne zápalu sa používajú len na základe lekárskych odporúčaní.
Lieky od bolesti je možné kombinovať s lokálnou liečbou. Môžete použiť napríklad Kostihojovú masť, ktorá je vhodná na masáže pri pocite únavy svalov či končatín. Vhodná je tetkiež liečba teplom (infralampa, zábaly).
V prípade, že bolesti neustúpia, alebo dôjde k zhoršeniu, je potrebné ďalší liečebný postup konzultovať s lekárom.
Prajem skorú úľavu od ťažkostí.
S pozdravom
PharmDr. Veronika Kiabová